**ΕΛΛΗΝΙΚΗ ΔΗΜΟΚΡΑΤΙΑ**

****

**ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ**

**ΣΧΟΛΗ ΤΡΟΦΙΜΩΝ ΒΙΟΤΕΧΝΟΛΟΓΙΑΣ ΚΑΙ ΑΝΑΠΤΥΞΗΣ**

**ΚΟΣΜΗΤΟΡΑΣ**

Ταχ. Δ/νση: Ιερά Οδός 75, 11855, Αθήνα

Τηλ.: 210 529-4292

e-mail: [skin@aua.gr](mailto:skin@aua.gr)

Αθήνα, 14/11/2017

Αρ. Πρωτ. 254

**Προς:** Τα μέλη Δ.Ε.Π., Ε.ΔΙ.Π.

και Ε.Τ.Ε.Π. του Τμήματος Αγροτικής Οικονομίας και Ανάπτυξης

του Γεωπονικού Πανεπιστημίου Αθηνών (Γ.Π.Α.)

**ΠΡΟΚΗΡΥΞΗ ΕΚΛΟΓΩΝ**

**ΓΙΑ ΤΗΝ ΑΝΑΔΕΙΞΗ ΠΡΟΕΔΡΟΥ ΚΑΙ ΑΝΑΠΛΗΡΩΤΗ ΠΡΟΕΔΡΟΥ**

**ΤΟΥ ΤΜΗΜΑΤΟΣ ΑΓΡΟΤΙΚΗΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ**

**ΤΟΥ ΓΕΩΠΟΝΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ (Γ.Π.Α.)**

**ΠΡΑΞΗ – ΑΠΟΦΑΣΗ**

**ΤΟΥ ΚΟΣΜΗΤΟΡΑ ΤΗΣ ΣΧΟΛΗΣ**

**ΤΡΟΦΙΜΩΝ ΒΙΟΤΕΧΝΟΛΟΓΙΑΣ ΚΑΙ ΑΝΑΠΤΥΞΗΣ**

Έχοντας υπόψη:

1. Τις διατάξεις του άρθρου 8 παραγρ. 18 του Ν. 4009/2011 (ΦΕΚ 195/06-09-2011, τ. Α΄) «Δομή, λειτουργία, διασφάλιση της ποιότητας των σπουδών και διεθνοποίηση των ανωτάτων Εκπαιδευτικών Ιδρυμάτων»
2. Τις διατάξεις του άρθρου 10 παραγρ. 1 και 2 του ίδιου ως άνω Ν. 4009/2011, όπως αυτές αντικαταστάθηκαν με τις διατάξεις του άρθρου 4 παραγρ. 1 και 2 του Ν. 4076/2012 (ΦΕΚ 159/10-08-2012, τ. Α΄) «Ρυθμίσεις θεμάτων Α.Ε.Ι. και άλλες διατάξεις», σε συνδυασμό με τις διατάξεις του άρθρου 12 παράγρ. 2 του ίδιου ως άνω Ν. 4076/2012 και τις διατάξεις του άρθρου 34 παράγρ. 6 του Ν. 4115/2013 (ΦΕΚ 24/30-01-2013) και τις διατάξεις του άρθρου 39 παραγρ. 7 του Ν. 4186/2013 (ΦΕΚ 193/17-09-2013, τ. Α΄), όπως ισχύουν,
3. Τις διατάξεις του άρθρου 80 παρ. 22 (α) του Ν. 4009/2011, όπως ισχύουν, σε συνδυασμό με τις διατάξεις του άρθρου 63 του Π.Δ./τος 160/2008, καθώς και τις διατάξεις του άρθρου 26 παρ. 8 του Ν. 4386/2016,
4. Το Π.Δ. 160/2008 (ΦΕΚ 220/τ.Α’/03-11-2008 «Πρότυπος Γενικός Εσωτερικός Κανονισμός Λειτουργίας των Α.Ε.Ι.».
5. Το Π.Δ. 80/2013 (ΦΕΚ 119/τ. Α΄/28-5-2013 «Ίδρυση Σχολών, Κατάργηση Τμήματος και Μετονομασία Τμημάτων στο Γεωπονικό Πανεπιστήμιο Αθηνών»
6. Τις διατάξεις του άρθρου 2 του Ν. 4473/2017 (ΦΕΚ 78/τ.Α’/30-5-2017 «Μέτρα για την επιτάχυνση του κυβερνητικού έργου σε θέματα εκπαίδευσης», Μέρος Β’ Λοιπές διατάξεις, άρθρο 2 «Θέματα Διοίκησης των Α.Ε.Ι.»
7. Τις διατάξεις της παρ. 4 του άρθρου 15 του Ν. 4485/2017 «Οργάνωση και λειτουργία της ανώτατης εκπαίδευσης, ρυθμίσεις για την έρευνα και άλλες διατάξεις» (ΦΕΚ 114/τ. Α΄/4-8-2017 ).
8. Τις διατάξεις του άρθρου 23 του Ν. 4485/2017 (Α΄114)
9. Τις διατάξεις της παρ. 11 του άρθρου 84 του Ν. 4485/2017 (Α΄114)
10. Τις διατάξεις της παρ. 13 εδαφ. α του άρθρου 84 του Ν. 4485/2017 (Α΄114)
11. Την υπ΄ αριθμ. πρωτ. 144363/Ζ1/1-9-2017 ερμηνευτική εγκύκλιο του Υπουργείου Παιδείας Έρευνας και Θρησκευμάτων, σχετικά με ζητήματα οργάνων διοίκησης των ΑΕΙ, μετά τη δημοσίευση του ν. 4485/2017 (Α΄114)
12. Τη με αρ. πρωτ. 153348/Ζ1/15-9-2017 Απόφαση του Υπουργού Παιδείας σχετικά με τον τρόπο διεξαγωγής των εκλογικών διαδικασιών για την ανάδειξη των μονοπρόσωπων οργάνων των ΑΕΙ και διαδικασία ορισμού και ανάδειξης εκπρόσωπων των μελών ΕΠ και ΕΤΕΠ στα συλλογικά όργανα των ΑΕΙ κατά την πρώτη εφαρμογή του Ν. 4485/2017 (Α’114)
13. Το έγγραφο (αρ. πρωτ. 452/3.11.2017) του Τμήματος Αγροτικής Οικονομίας και Ανάπτυξης με θέμα «Παραίτηση Προέδρου Τμήματος»
14. Το γεγονός ότι ο Αναπληρωτής Πρόεδρος του Τμήματος Αγροτικής Οικονομίας και Ανάπτυξης του Γ.Π.Α., είχε ορισθεί βάσει των διατάξεων της παρ. 4 του άρθρου 10 του Ν. 4009/2011 (ΦΕΚ 195/06-09-2011, τ. Α΄)
15. Την απόφαση της Συγκλήτου (Συνεδρία 523/10-11-2017) περί ορισμού αντικαταστάτη του παραιτηθέντος Προέδρου του Τμήματος Αγροτικής Οικονομίας και Ανάπτυξης του Γ.Π.Α.
16. Τους επικαιροποιημένους και οριστικοποιημένους εκλογικούς καταλόγους, σύμφωνα με τις διατάξεις του άρθρου 2 παραγρ.3 της Υ.Α. 153348/Ζ1/15-9-2017 Φ.Ε.Κ. 3255 τχ. Β΄.

**Αποφασίζουμε**

Προκηρύσσουμε Εκλογές για την ανάδειξη Προέδρου και Αναπληρωτή Προέδρου του Τμήματος Αγροτικής Οικονομίας και Ανάπτυξης του Γεωπονικού Πανεπιστημίου Αθηνών από 01 -12-2017 έως 31/08/2018 με άμεση, μυστική ψηφοφορία και διεξάγεται με κάλπη ταυτόχρονα για τους υποψήφιους Προέδρους και Αναπληρωτές Προέδρους, σε εργάσιμη ημέρα της εβδομάδος τέτοια, που να επιτρέπει τη διεξαγωγή επαναληπτικής ψηφοφορίας την ακριβώς επόμενη εργάσιμη ημέρα.

Ως ημερομηνία και χώρος διεξαγωγής των εκλογών ορίζονται η **Τετάρτη 29 Νοεμβρίου 2017** και ώρα **10:00 έως 14:00** στην Αίθουσα Εκλογών (1οςόροφος) του κεντρικού κτιρίου του Γεωπονικού Πανεπιστημίου Αθηνών. Εφόσον προκύψει ανάγκη επαναληπτικής ψηφοφορίας, η εκλογική διαδικασία θα επαναληφθεί την επόμενη μέρα, **Πέμπτη 30 Νοεμβρίου 2017** την ίδια ώρα και στον ίδιο χώρο.

Υποψηφιότητες υποβάλλονται από **Δευτέρα 20 έως και Τετάρτη 22 Νοεμβρίου 2017** και ώρα από **10.00 έως 14.00** στον Κοσμήτορα της Σχολής Τροφίμων Βιοτεχνολογίας και Ανάπτυξης.

Πρόεδρος ή Αναπληρωτής Πρόεδρος Τμήματος εκλέγεται πλήρους απασχόλησης μέλος Δ.Ε.Π πρώτης βαθμίδας ή της βαθμίδας του αναπληρωτή του οικείου Τμήματος για θητεία έως 31/08/2017. Αν δεν υπάρχουν μέλη Δ.Ε.Π των δυο πρώτων βαθμίδων μπορεί να θέσει υποψηφιότητα και μέλος ΔΕΠ της βαθμίδας του επίκουρου. Αν δεν υπάρχουν υποψηφιότητες, ο Πρόεδρος του Τμήματος ορίζεται από τη Σύγκλητο μεταξύ των υπαρχόντων μελών Δ.Ε.Π του Τμήματος, με προτεραιότητα στις δυο πρώτες βαθμίδες και μέχρι τη βαθμίδα του επίκουρου.

- Δεν επιτρέπεται να είναι υποψήφιοι μέλη Δ.Ε.Π που αποχωρούν από την υπηρεσία λόγω

συμπλήρωσης του ανώτατου ορίου ηλικίας κατά τη διάρκεια της προκηρυσσόμενης θητείας.

- Επιτρέπεται η εκλογή Προέδρου για δεύτερη συνεχόμενη θητεία. Στην περίπτωση αυτή ο Πρόεδρος δεν μπορεί να επανεκλεγεί πριν παρέλθουν δυο (2) έτη από τη λήξη της δεύτερης θητείας του. Δεν επιτρέπεται η εκλογή του ίδιου προσώπου για περισσότερες από τέσσερις (4) θητείες συνολικά.

- Ο Πρόεδρος Τμήματος δεν επιτρέπεται να κατέχει συγχρόνως το αξίωμα άλλου μονοπρόσωπου οργάνου του οικείου ή άλλου ΑΕΙ, με εξαίρεση τη θέση Διευθυντή Π.Μ.Σ, Εργαστηρίου, Κλινικής ή Μουσείου.

- Την ευθύνη διεξαγωγής της εκλογικής διαδικασίας έχει τριμελής Κεντρική Εφορευτική Επιτροπή, με ισάριθμους αναπληρωτές, η οποία ορίζεται, με απόφαση του Κοσμήτορα, τουλάχιστον πέντε (5) εργάσιμες ημέρες πριν από την ημέρα της ψηφοφορίας και αποτελείται από μέλη Δ.Ε.Π. του Τμήματος.

- Η εκλογή του Προέδρου και του Αναπληρωτή Προέδρου γίνεται με δυο (2) ξεχωριστά ενιαία ψηφοδέλτια, που περιλαμβάνουν τα ονόματα όλων των υποψηφίων Προέδρων και Αναπληρωτών Προέδρων, αντίστοιχα. Οι εκλογείς σημειώνουν την προτίμησή τους για έναν μόνο από τους υποψήφιους Προέδρους και για έναν μόνο από τους Αναπληρωτές Προέδρους δίπλα από το όνομά τους.

- Πρόεδρος εκλέγεται ο υποψήφιος που συγκέντρωσε την απόλυτη πλειοψηφία των έγκυρων ψήφων από τις δυο ομάδες εκλεκτόρων. Αν κανείς από τους υποψηφίους Προέδρους δεν συγκεντρώσει την απόλυτη πλειοψηφία των έγκυρων ψήφων ή σε περίπτωση ισοψηφίας η εκλογή επαναλαμβάνεται σύμφωνα με την παράγραφο 8, του άρθρου 15 του ν. 4485/17.

- Αν υπάρχει μόνο ένας (μια) υποψήφιος (α), αυτός (η) εκλέγεται αν συγκεντρώσει τουλάχιστον το ένα τρίτο (1/3) των έγκυρων ψήφων της πρώτης ομάδας εκλεκτόρων.

Ο αριθμός των έγκυρων ψήφων που λαμβάνει ο κάθε υποψήφιος είναι το άθροισμα των παρακάτω επιμέρους συνόλων:

α) των έγκυρων ψήφων των μελών της πρώτης ομάδας εκλεκτόρων που ψήφισαν τον συγκεκριμένο υποψήφιο και

β) των μελών της πρώτης ομάδας εκλεκτόρων πολλαπλασιαζόμενου με τον αριθμό των έγκυρων ψήφων των μελών της δεύτερης ομάδας εκλεκτόρων που ψήφισαν το συγκεκριμένο υποψήφιο, πολλαπλασιαζόμενου με 0,2 και διαιρούμενου με το συνολικό αριθμό των μελών της δεύτερης ομάδας εκλεκτόρων.

Αν από το παραπάνω άθροισμα των έγκυρων ψήφων προκύπτει δεκαδικός αριθμός, αυτός στρογγυλοποιείται στην προηγούμενη ακέραιη μονάδα, όταν είναι κάτω του μισού (0,5) και στην επόμενη ακέραιη μονάδα, όταν είναι μισό (0,5) ή άνω του μισού.

- Για την εκλογή του Αναπληρωτή Προέδρου εφαρμόζεται αναλόγως η παράγραφος 8 του άρθρου 23 του ν. 4485/2017.

**Εκλέκτορες-δικαίωμα άσκησης εκλογικού δικαιώματος:**

- Το σώμα εκλεκτόρων για την εκλογή Προέδρου και Αναπληρωτή Προέδρου απαρτίζεται: α) από το σύνολο των μελών Δ.Ε.Π. του οικείου Τμήματος (πρώτη ομάδα εκλεκτόρων) και β) από το σύνολο των μελών Ε.Ε.Π.,Ε.ΔΙ.Π. και Ε.Τ.Ε.Π. του οικείου Τμήματος (δεύτερη ομάδα εκλεκτόρων). Στο εκλεκτορικό σώμα επιτρέπεται να συμμετέχουν μέλη Δ.Ε.Π. (πρώτη ομάδα εκλεκτόρων) που απουσιάζουν από τη θέση τους, ανεξαρτήτως του λόγου απουσίας, εφόσον η απουσία δεν συνεπάγεται την αναστολή ή την απαγόρευση άσκησης των καθηκόντων τους. Δεν

ισχύει το ίδιο και για τους εκλέκτορες της δεύτερης ομάδας.

**Εκλογικοί κατάλογοι:**

- Το εκλογικό δικαίωμα ασκούν μόνο όσοι είναι εγγεγραμμένοι στους εκλογικούς καταλόγους, με βάση τους οποίους διενεργούνται οι εκλογές. Οι εκλογικοί κατάλογοι καταρτίζονται και τηρούνται από την αρμόδια υπηρεσία προσωπικού του ιδρύματος και εγκρίνονται από τον Πρύτανη. Οι εκλογικοί κατάλογοι οριστικοποιούνται είκοσι ημέρες πριν από την ημέρα διεξαγωγής των εκλογών.

Ο Κοσμήτορας της Σχολής

Τροφίμων Βιοτεχνολογίας και Ανάπτυξης

Σπυρίδων Κίντζιος

Καθηγητής

Η παρούσα προκήρυξη να αναρτηθεί στην κεντρική Ιστοσελίδα του Πανεπιστημίου και σ’ αυτή της Σχολής Τροφίμων, Βιοτεχνολογίας και Ανάπτυξης και να σταλεί μέσω ηλεκτρονικού ταχυδρομείου σε όλα τα μέλη ΔΕΠ, ΕΔΙΠ και ΕΤΕΠ του Τμήματος Αγροτικής Οικονομίας και Ανάπτυξης.

**ΚΟΙΝΟΠΟΙΗΣΗ**

* Αντιπρυτάνεις του Ιδρύματος
* Γραμματεία Συγκλήτου
* Δ/νση Διοικητικού
* Τμήμα Γ’ Διοικητικής Μέριμνας
* Γραμματεία Τμήματος Αγροτικής Οικονομίας και Ανάπτυξης